open-index/open-wikipedia-markdown huggingface dataset:
Τιβέριος Ιούλιος Ραδαμσάδης

Ο **Τιβέριος Ιούλιος Ραδαμσάδης**, γνωστός και ως *Ραδαμσάδ*,  Ραδαμσάδιος ή Ραδαμψάδιος,  ήταν βασιλιάς τού Κιμμερίου Βοσπόρου, ενός πελατειακού στη Ρώμη κράτους, από το 309 έως το 322. Τα τελευταία πέντε χρόνια της βασιλείας του κυβέρνησε μαζί με τον Ρησκούπορη ΣΤ΄, ο οποίος έγινε ο μοναδικός βασιλιάς μετά το τέλος τού Ραδαμσάδη. Πιθανόν ο Ραδαμσάδης, ίσως Σαρματικής ή Αλανικής καταγωγής, να είναι το ίδιο πρόσωπο με τον Ραυσιμόδη, έναν βάρβαρο βασιλιά που εισέβαλε στην Παννονία το 322 και σκοτώθηκε από τις δυνάμεις τού Αυτοκράτορα Κωνσταντίνου Α΄.

## Προέλευση
Ο Ραδαμσάδης έγινε βασιλιάς τού Κιμμερίου Βοσπόρου το 309, διαδεχόμενος τον Τ. Ι. Θεοθόρση.    Τίποτε δεν είναι γνωστό για την καταγωγή και τη σχέση του με άλλους βασιλείς. Όπως και ο προκάτοχός του Θεοθόρσης, το όνομά του είναι περσικής καταγωγής,  που θα μπορούσε να υποδηλώνει ότι ήταν Σαρμάτης ή Αλανός αρχηγός φυλής, ή ευγενής που κατέλαβε την εξουσία, αντί για γνήσιο μέλος της προηγούμενης δυναστείας των Τιβερίων-Ιουλίων, που κυβερνούσε τον Βόσπορο.   Το όνομα από μόνο του δεν είναι απολύτως πειστική απόδειξη, αφού η ίδια η δυναστεία ήταν αρχικά εν μέρει σαρματικής καταγωγής.  Ο Γάλλος γενεαλόγος Κριστιάν Σετιπανί πιστεύει ότι ο Ραδαμσάδης γεννήθηκε περί το 290, ως γιος του Θεοθόρση. 

## Βασιλεία
Ο Ραδαμσάδης μοιράστηκε την εξουσία με έναν άλλο βασιλιά τού Βοσπόρου, τον Τ. Ι. Ρησκούπορι ΣΤ΄,  από το 314 έως το τέλος της βασιλείας του.  Το όνομα τού Ρησκουπόρι ΣΤ΄ υποδηλώνει ότι ήταν Βοσπορικής καταγωγής και γνήσιο μέλος της Τιβεριο-Ιουλιανής δυναστείας.  Δεν είναι σαφές εάν οι Ραδαμσάδης και Ρησκούπορις ΣΤ΄ συγκυβέρνησαν ειρηνικά, ή αν ήταν ανταγωνιστικοί διεκδικητές.  Ο Σετιπανί πιστεύει ότι ο Ρησκούπορις ΣΤ΄ ήταν ο μικρότερος αδελφός τού Ραδαμσάδη. 

Σύμφωνα με τα γραπτά τού ιστορικού τού 5ου αι. Ζωσίμου και τού Αυτοκράτορα τού 10ου αι. Κωνσταντίνου Ζ΄, ένας στρατός Σαρματών και Μαιωτών εισέβαλε στην Παννονία το 322 υπό τις διαταγές τού βασιλιά Ραυσιμόδη, ίσως ταυτόσημου με τον Ραδαμσάδη.  Ο Ραυσιμόδης λέγεται ότι ηττήθηκε, καταδιώχθηκε και σκοτώθηκε από τις δυνάμεις τού Κωνσταντίνου Α΄ το 322.  Ο Ραδαμσάδης τού Βοσπόρου είναι επίσης γνωστό ότι απεβίωσε το 322.  

## Βιβλιογραφικές αναφορές


Κατηγορία:Μονάρχες του Βασιλείου του Βοσπόρου
Τιβέριος Ιούλιος Χηδόσβιος

Ο **Τιβέριος Ιούλιος Χηδόσβιος** ήταν ένας βασιλιάς τού Κιμμερίου Βοσπόρου, ενός πελατειακού στη Ρώμη κράτους. Είναι γνωστός μόνο από μία επιγραφή, η οποία δίνει το όνομα και τους τίτλους του, αλλά όχι ημερομηνία. Πέρα από την τοποθέτησή του σε κάποια στιγμή κατά τη διάρκεια της κυριαρχίας της Τιβεριο-Ιουλιανής δυναστείας (8 π.Χ. – 341 μ.Χ.), η χρονική περίοδος της βασιλείας του είναι άγνωστη και αμφισβητείται.

## Ταυτότητα και χρονολογία
Η μόνη απόδειξη της ύπαρξης και της βασιλείας του Χηδόσβιου είναι μία στήλη, που αναγέρθηκε στη Χαρσώνα. Η στήλη του Χηδόσβιου ανακαλύφθηκε με τη μορφή δύο θραυσμάτων το 1913. Το ένα θραύσμα περιείχε μία επιγραφή με το όνομά του και τους τίτλους του και το άλλο μία εικόνα τού βασιλιά, που κρατούσε ένα σπαθί. Ενώ τα γράμματα που χρησιμοποιούνται στην επιγραφή είναι χαρακτηριστικά του 3ου και του 4ου αι., η εικόνα ενός βασιλιά με σπαθί ήταν πιο διαδεδομένη τον 1ο και τον 2ο αιώνα, περίοδο που χαρακτηριζόταν και από αυτό το είδος στήλης. Με βάση την εικόνα και το κείμενο, ο Michael Choref κατέληξε στο συμπέρασμα το 2020 ότι ο Chedosbius ήταν πιθανότατα βασιλιάς στο πρώτο μισό του 3ου αι. ως συγκυβερνήτης ενός από τους πιο επιβεβαιωμένους Τιβεριο-Ιουλιανούς βασιλείς, πιθανότατα τού Ρησκούπορι Δ΄  (βασ. 233–234 ).  Ο Ρησκούπορις Δ΄ ήταν ο ίδιος συγκυβερνήτης τού Κότυος Γ΄. 

Οι εναλλακτικές προτεινόμενες τοποθετήσεις του Χηδόσβιου στη χρονολογία τείνουν να βασίζονται αποκλειστικά στο κείμενο και όχι στην εικόνα.  Μερικές φορές εισάγεται ως εικασία σε κενά στην ακολουθία νομισμάτων, από τα οποία κενά δεν είναι γνωστά νομίσματα. Ο Michael Rostovtzeff πίστευε ότι ο Χηδόσβιος είχε διαδεχτεί τον Tειράνη και προηγήθηκε του Θεοθόρση, που κυβερνούσε 278–285/286.  Αν και δεν είναι γνωστά νομίσματα από αυτό το χρονικό διάστημα, κατά τα άλλα πιστεύεται ότι αντιπροσώπευαν την πρώιμη βασιλεία του Θεοθόρση.  Το όνομα του Χηδόσβιου μπορεί να είναι γοτθικής προέλευσης , που θα μπορούσε να ταιριάζει με τη θεωρία του Ivan Alekseevich Astakhov ότι ο Θεοθόρσης έγινε βασιλιάς νικώντας μία γοτθική εισβολή. 

## Βιβλιογραφικές αναφορές


Κατηγορία:Μονάρχες του Βασιλείου του Βοσπόρου
Τζέικομπ Ελόρντι

Ο **Τζέικομπ Ναθάνιελ Ελόρντι** (Μπρίσμπεϊν, Κουίνσλαντ, 26 Ιουνίου, 1997), καλλιτεχνικά γνωστός ως **Τζέικομπ Ελόρντι**, είναι Αυστραλός ηθοποιός. Είναι γνωστός για τους ρόλους του ως Νόαχ Φλιν στη σειρά ταινιών του Netflix, *The Kissing Booth* (2018–2021) και ως Νέιτ Τζέικομπς στη σειρά του HBO, *[[Euphoria (τηλεοπτική σειρά)|Euphoria]]*.

## Πρώτα χρόνια
Ο Έλορντι γεννήθηκε στο Μπρίσμπεϊν του Κουίνσλαντ της Αυστραλίας στις 26 Ιουνίου του 1997 και οι γονείς του είναι οι Μελίσα και Τζον Έλορντι. Έχει τρεις μεγαλύτερες αδερφές. Σπούδασε στα καθολικά σχολεία Saint Kevin, Melbourne και Saint Joseph, Nudgee στο Μπρισμπέιν.

## Καριέρα
Η πρώτη εμπειρία του Έλορντι στο πλατό ταινιών του Χόλιγουντ ήταν στο *[[Οι πειρατές της Καραϊβικής: Η εκδίκηση του Σαλαζάρ|Πειρατές της Καραϊβικής: Η Εκδίκηση του Σαλαζάρ]]* ως επιπλέον. Ο πρώτος του ρόλος ήταν στην αυστραλιανή ταινία *Swinging Safari* το 2018, παίζοντας το ρόλο του Ρούστερ. Ο Ελόρντι έγινε γνωστός παίζοντας τον Νόαχ Φλιν στη ρομαντική κωμωδία του Netflix *The Kissing Booth*, η οποία κυκλοφόρησε τον Μάιο του 2018. Το 2019, ο Ελόρντι πρωταγωνίστησε στην ταινία τρόμου *The Mortuary Collection* και άρχισε να υποδύεται τον Νέιτ Τζέικομπς στην τηλεοπτική σειρά *[[Euphoria (τηλεοπτική σειρά)|Euphoria]]* του HBO. Επανέλαβε τον ρόλο στο σίκουελ *The Kissing Booth 2*, το οποίο γυρίστηκε στα μέσα του 2019 στο Κέιπ Τάουν και κυκλοφόρησε τον Ιούλιο του 2020. Πρωταγωνίστησε επίσης στην τρίτη ταινία της σειράς, *The Kissing Booth 3*, η οποία έκανε πρεμιέρα στο Netflix στις 11 Αυγούστου 2021.

## Παραπομπές


Κατηγορία:Αυστραλοί ηθοποιοί
Μάλγαρα

Τα **Μάλγαρα** () είναι πόλη και περιοχή της επαρχίας Ραιδεστού στην περιοχή Μαρμαρά της Τουρκίας. Βρίσκεται 55 χλμ δυτικά της Ραιδεστού και 190 χλμ από την Κωνσταντινούπολη. Καλύπτει έκταση 1.225 χλμ², γεγονός που καθιστά την περιοχή την μεγαλύτερη στην Ραιδεστό. Ο πληθυσμός της κωμόπολης είναι 25.000 κάτοικοι, ενώ άλλοι 36.000 κατοικούν στα γύρω χωριά. Δήμαρχος είναι ο Ουλάς Γιουρντακούλ (ΡΛΚ).

## Ιστορία

## Παραπομπές


## Εξωτερικοί σύνδεσμοι

* 

Κατηγορία:Πόλεις της Τουρκίας
Σχήμα του αδυνάτου

Tο **σχήμα του αδυνάτου** αποτελεί σχήμα το οποίο εμφανίζεται στη λογοτεχνία. Ο λογοτέχνης, όταν εφαρμόζει αυτό το σχήμα του αδυνάτου, αναφέρει σκοπίμως καταστάσεις οι οποίες δεν πρόκειται να λάβουν χώρα θέλοντας να δώσει έμφαση σε κάτι διαφορετικό. Το σχήμα μπορεί να χρησιμοποιηθεί και στο δημοτικό τραγούδι.

Το σχήμα του αδυνάτου εμφανίζεται σε διάφορα ελληνικά κείμενα, όπως η Ιλιάδα ή το Γεφύρι της Άρτας.

## Παραπομπές

Κατηγορία:Λογοτεχνία
Κατηγορία:Λόγος
NGC 1003

Ο **[[Νέος Γενικός Κατάλογος|NGC]] 1003** είναι σπειροειδής γαλαξίας στο δυτικό άκρο του αστερισμού του Περσέα. Απέχει περίπου 36&nbsp;εκατομμύρια έτη φωτός από τον Γαλαξία μας και απομακρύνεται με ηλιοκεντρική ακτινική ταχύτητα 624 km/s. Ανακαλύφθηκε από τον αστρονόμο Ουίλιαμ Χέρσελ στις 6 Οκτωβρίου 1784 και ανήκει στην Ομάδα γαλαξιών NGC 1023. Ο εκτιμώμενος ρυθμός γενέσεως νέων αστέρων είναι 0,40 ηλιακές μάζες ανά έτος, η μάζα του θεωρήματος virial εκτιμάται σε 3×1012 ηλιακές μάζες και ο λόγος μάζας προς φως σε 0,7.

## Υπερκαινοφανής
Το 1937 ο Φριτς Τσβίκι (Fritz Zwicky) ανακάλυψε στον NGC 1003 τον υπερκαινοφανή Τύπου Ia με την ονομασία **SN 1937D**.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Περσεύς (αστερισμός)
1003
10052
02137
+07-06-051
NGC 1273

Ο **[[Νέος Γενικός Κατάλογος|NGC]] 1273** είναι φακοειδής γαλαξίας ο οποίος απέχει περίπου 245 εκατομμύρια έτη φωτός και βρίσκεται στον αστερισμό Περσέα. Τον ανακάλυψε ο αστρονόμος Χάινριχ ντ' Αρέ (Heinrich d'Arrest) στις 14 Φεβρουαρίου 1863 και ανήκει στο Σμήνος γαλαξιών του Περσέα.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Περσεύς (αστερισμός)
12396
1273
Κατηγορία:Σμήνος του Περσέα
NGC 1259

Ο **[[Νέος Γενικός Κατάλογος|NGC]] 1259** είναι φακοειδής γαλαξίας ο οποίος απέχει 243 εκατομμύρια έτη φωτός και βρίσκεται στον αστερισμό Περσέα. Τον ανακάλυψε ο αστρονόμος Γκυγιώμ Μπιγκουρντάν (Guillaume Bigourdan) την 21η Οκτωβρίου 1884 και ανήκει στο Σμήνος γαλαξιών του Περσέα.

## Υπερκαινοφανής
Στις 14 Ιανουαρίου 2008 ανακαλύφθηκε στον γαλαξία αυτόν ο υπερκαινοφανής Τύπου Ia με την ονομασία **SN 2008L**.

## Δείτε επίσης
* NGC 1260

## Παραπομπές


## Αναφορές

## Εξωτερικοί σύνδεσμοι
* 

1259
12208
Κατηγορία:Περσεύς (αστερισμός)
Κατηγορία:Φακοειδείς γαλαξίες
Κατηγορία:Σμήνος του Περσέα
+07-07-046
Moos

Ο **Moos** (;)(γενν. 29 Αυγούστου 1974) είναι Γάλλος τραγουδιστής, μαροκινής καταγωγής.

## Βιογραφία
Ο Moos γεννήθηκε στην Τουλούζη από Μαροκινούς γονείς. Μεγάλωσε στην πολυεθνική γειτονιά Tê Mirail, όπου ήρθε σε επαφή με διαφορετικά μουσικά στυλ, όπως το African Rai, το funk και το R & B. Έπαιξε αρχικά ένα τραγούδι στο Ράδιο της Τουλούζης και στη συνέχεια κυκλοφόρησε το πρώτο του σινγκλ το 1998, *Qui me donnera des ailes* . Η μεγαλύτερη επιτυχία του όμως ήταν το δεύτερο σινγκλ *Au nom de la rose*, που κυκλοφόρησε ένα χρόνο αργότερα, το οποίο έφτασε στην κορυφή των τσαρτ στη Γαλλία και τη Βαλλονία, τη γαλλόφωνη περιοχή του Βελγίου,  και έχει πιστοποιηθεί ως διαμάντι από το Sic για πουλώντας περισσότερα από 750.000 αντίτυπα σε γαλλικό έδαφος. *Το Le Crabe est erotique*, το πρώτο και μοναδικό του άλμπουμ, πιστοποιήθηκε με χρυσό στη Γαλλία, με πάνω από 100.000 πωλήσεις.  Ο Moos συνέχισε να κυκλοφορεί μουσική και το *Comme une Etoile* της *Olivia* κυκλοφόρησε στο Διαδίκτυο. Παράλληλα με την τραγουδιστική του δραστηριότητα άνοιξε ένα Tea House και ένα μπαρ στην Τουλούζη.

## Δισκογραφία

### Αλμπουμ

* 1999 -  *Le Crabe est errotique*

## Παραπομπές


Κατηγορία:Γάλλοι τραγουδιστές
Κατηγορία:Γάλλοι μουσικοί
Κατηγορία:Γάλλοι μαροκινής καταγωγής
Κατηγορία:Γάλλοι Μουσουλμάνοι
Αλέξα Ντέμι

Η **Αλέξα Ντέμι** (11 Δεκεμβρίου 1990, Λος Άντζελες) είναι Αμερικανίδα ηθοποιός και τραγουδίστρια μεξικανικής καταγωγής. Είναι γνωστή για τον ρόλο της ως Μάντι Πέρεζ στη σειρά *[[Euphoria (τηλεοπτική σειρά)|Euphoria]]* του HBO. Έκανε το τηλεοπτικό της ντεμπούτο το 2016 στη σειρά *Ray Donovan*.

## Προσωπική ζωή
Η Αλέξα γεννήθηκε στο Λος Άντζελες της Καλιφόρνια. Πέρασε μεγάλο μέρος της παιδικής της ηλικίας στη γειτονιά Atwater Village και η οικογένειά της αποτελείται από τη μητέρα της, Rose Mendez, makeup artist μεξικανικής υπηκοότητας, τον πατέρα της Scott Wilson Vanerstrom και την αδελφή της Falize Rome. Ο παππούς της είναι ο Dennis Wilson, μουσικός και μέλος του γκρουπ The Beach Boys.

Μεγάλωσε κυρίως με τη μητέρα της από την ηλικία των οκτώ ετών και μετά, αν και έχει σημειώσει ότι διατηρεί καλές σχέσεις με τον πατέρα της. Το 2019 άλλαξε νομικά το όνομα γέννησής της από **Αλέξα Ντέμι Γουίλσον Βάνερστρομ** σε απλά Αλέξα Ντέμι.

## Καριέρα
Το 2013, η Αλέξα Ντέμι πρωταγωνίστησε στο μουσικό βίντεο για το τραγούδι "ATM Jam" της Azealia Banks με τον Pharrell Williams. Τρία χρόνια αργότερα, έκανε το τηλεοπτικό της ντεμπούτο το 2016 ως καλεσμένη ηθοποιός στη σειρά *Ray Donovan* του καναλιού Showtime. Το 2017 πρωταγωνίστησε στην ταινία του Dave McCary *Brigsby Bear*, ενώ την επόμενη χρονιά συμμετείχε στο *Mid90s* του Jonah Hill και στη σειρά του Netflix, *Love*.

Αφού δούλεψε στην ταινία του Gia Coppola *Mainstream*, είχε μια σύντομη συμμετοχή στη σειρά επιστημονικής φαντασίας *The OA*. Το 2019, πρωταγωνίστησε στην ταινία του Trey Edward Schults *Waves*, και είχε τον πρώτο της σημαντικό τηλεοπτικό ρόλο παίζοντας την Μάντι Πέρεζ στη δραματική σειρά του HBO *[[Euphoria (τηλεοπτική σειρά)|Euphoria]]*, μαζί με τους Zendaya και Τζέικομπ Ελόρντι.

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί μεξικανικής καταγωγής
Σίντνεϊ Σουίνι

Η **Σίντνεϊ Μπέρνις Σουίνι** (12 Σεπτεμβρίου 1997) είναι Αμερικανίδα ηθοποιός, γνωστή για τους ρόλους της ως Κάσι Χόγουαρντ στη σειρά του HBO *[[Euphoria (τηλεοπτική σειρά)|Euphoria]]*, της Έιμελιν Αντάριο στη σειρά του Netflix *Everything Sucks!* και της Έντεν Σπένσερ στη σειρά του Hulu *[[The Handmaid's Tale (τηλεοπτική σειρά)|The Handmaid's Tale]]*.

## Βιογραφία

### Πρώτα χρόνια
Η Σουίνι έχει έναν μικρότερο αδερφό που ονομάζεται Τρεντ, η μητέρα της είναι δικηγόρος και ο πατέρας της γιατρός. Ο πρώτος της ρόλος ήταν σε μια ανεξάρτητη ταινία για την οποία είχε πάει στη γενέτειρά της για οντισιόν. Μόλις οι γονείς της πείστηκαν για την καριέρα της ως ηθοποιός, μετακόμισε στο Λος Άντζελες.

### Επαγγελματική καριέρα
Η Σουίνι ήταν guest star σε διάφορες τηλεοπτικές σειρές όπως το *90210*, το *Criminal Minds*, το *[[Grey's Anatomy]]* και το *[[Pretty Little Liars]]*.

Ο πρώτος της πρωταγωνιστικός ρόλος σε τηλεοπτική σειρά ήταν στο Netflix, όπου έπαιξε την Έιμελιν Αντάριο στο *Everything Sucks!*. Αργότερα, συμμετείχε στη μίνι σειρά του HBO *Sharp Objects*, όπου έπαιξε την Αλίκη.

Το 2018, είχε έναν δεύτερο ρόλο στη σειρά του Hulu *[[The Handmaid's Tale (τηλεοπτική σειρά)|The Handmaid's Tale]]*, υποδυόμενη την Έντεν Σπένσερ, και το 2019, πήρε έναν πρωταγωνιστικό ρόλο στη σειρά του HBO *[[Euphoria (τηλεοπτική σειρά)|Euphoria]]*, ως Κάσι Χόγουαρντ, μοιράζοντας ένα καστ με ηθοποιούς όπως η Zendaya και ο Τζέικομπ Ελόρντι.

Στον κινηματογράφο συμμετείχε το 2020, στα χέρια του Κουέντιν Ταραντίνο, στην ταινία *Once Upon a Time in Hollywood*, όπου έπαιξε την Σνέικ. Επιπλέον, έχει πρωταγωνιστικό ρόλο και στην ταινία *Clementine*, όπου υποδύεται την Λάνα.

Το 2021, πρωταγωνίστησε στη μίνι σειρά του HBO *The White Lotus*, στον ρόλο της Ολίβια Μοσμπάτσερ, και στην ταινία του Netflix *Maw of the Night*, στον ρόλο της βρικόλακα Έβα.

### Προσωπική ζωή
Το 2022 ανακοίνωσε τον αρραβώνα της με τον Τζόναθαν Νταβίνο, τον σύντροφό της από το 2018.

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Μαίρη Πελτόλα

Η **Μαίρη Πελτόλα** (αγγλικά: *Mary Peltola* née *Sattler,* γιούπικ: *Akalleq*, 31 Αυγούστου 1973) είναι Αμερικανίδα πολιτικός, η οποία υπηρέτησε ως Μέλος της Βουλής των Αντιπρόσωπων των Ηνωμένων Πολιτειών για την μονοεδρική περιφέρεια της πολιτείας της Αλάσκας, από τον Σεπτέμβριο του 2022 έως τον Ιανουάριο του 2025. Είναι μέλος του Δημοκρατικού Κόμματος.

Προηγουμένως, έχει υπηρετήσει ως Μέλος της πολιτειακής Βουλής των Αντιπροσώπων της Αλάσκας, από το 1999 έως το 2009.

Η Πελτόλα, εξελέγη στο Κογκρέσο των Ηνωμένων Πολιτειών, στις ειδικές εκλογές στην Αλάσκα, τον Αύγουστο του 2022 προκειμένου να συμπληρωθεί το υπόλοιπο της θητείας του αποβιώσαντα Ρεπουμπλικανού βουλευτή Ντον Γιανγκ, νικώντας τους Ρεπουμπλικανούς αντιπάλους της, Σάρα Πέιλιν και Νικ Μπέγκιτς. Είναι η πρώτη γυναίκα από την Αλάσκα και πρώτη Ιθαγενής από την Αλάσκα, στην ομοσπονδιακή Βουλή των Αντιπροσώπων. Επίσης, είναι η πρώτη Δημοκρατική βουλευτής που αντιπροσωπεύει την πολιτεία, από το 1972. Επικράτησε επί της πρώην Κυβερνήτη και υποψήφιας Αντιπροέδρου (2008) Σάρας Πέιλιν, με ποσοστό 51.5% έναντι 48.5%.

Στις εκλογές του Νοεμβρίου 2022 εκλέχθηκε για μια ολόκληρη θητεία, ενώ ηττήθηκε στις εκλογές του Νοεμβρίου 2024 από τον Ρεπουμπλικανό αντίπαλό της, Νικ Μπέγκιτς.

## Βιογραφία
Η Μαίρη Σάτερ, γεννήθηκε τον Αύγουστο του 1973 στο Άνκορατζ της Αλάσκας, όπου και μεγάλωσε. Ο πατέρας της, ήταν πιλότος και μετακόμισε από την πολιτεία της Νεμπράσκα στην Αλάσκα, ενώ η μητέρα της, είναι Ιθαγενής. Αφού ολοκλήρωσε τις σπουδές της στην δευτεροβάθμια εκπαίδευση, σπούδασε Παιδαγωγικά στο Πανεπιστήμιο του Βόρειου Κολοράντο, και έλαβε πτυχίο το 1994. Έχει παρακολουθήσει πανεπιστημιακά μαθήματα στο Πανεπιστήμιο της Αλάσκας (1994-1998).

### Προσωπική ζωή
Η Μαίρη Πελτόλα, διαμένει στο Μπεθλ της Αλάσκας, με τον σύζυγό της, Τζιν Πελτόλα. Προηγουμένως, είχε πραγματοποιήσει δύο γάμους στο παρελθόν. Έχει 4 παιδιά και 3 θετά παιδιά. Είναι μέλος της Ρωσικής Ορθόδοξης Εκκλησίας.

## Παραπομπές


Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Αλάσκα
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Ιθαγενείς της Βόρειας Αμερικής
Air Liquide

**Air Liquide** είναι διεθνής γαλλικός βιομηχανικός όμιλος, που ειδικεύεται στα βιομηχανικά, υγειονομικά, περιβαλλοντικά και ερευνητικά αέρια. Είναι παρούσα σε ογδόντα χώρες σε όλο τον κόσμο και εξυπηρετεί περισσότερους από 3,6 εκατομμύρια πελάτες και ασθενείς.

Ο όμιλος Air Liquide είναι εισηγμένος στο χρηματιστήριο του Παρισιού, καθώς και στους δείκτες CAC 40, Euro Stoxx 50 και FTSE4Good.

## Παραπομπές και παρατηρήσεις


Κατηγορία:Επιχειρήσεις της Γαλλίας
Κοινότητα Σαρακήνας

Με την ονομασία **κοινότητα Σαρακήνας** αναφέρονται:

* η κοινότητα Σαρακήνας Γρεβενών, στον δήμο Γρεβενών.
* η κοινότητα Σαρακήνας Θεσσαλονίκης, στον δήμο Λαγκαδά.
* η κοινότητα Σαρακήνας Τρικάλων, στον δήμο Μετεώρων.
* η κοινότητα Σαρακήνας Χανίων, στον δήμο Καντάνου - Σελίνου.
Θάνος Αξαρλιάν

Ο **Θάνος Αξαρλιάν** ήταν ένας Έλληνας φοιτητής, 20 ετών που δολοφονήθηκε  από την τρομοκρατική  Επαναστατική Οργάνωση 17 Νοέμβρη στις 14 Ιουλίου 1992, στην συμβολή των οδών Καραγιώργη Σερβίας και Βουλής, όταν αποπειράθηκαν να δολοφονήσουν τον τότε Υπουργό Οικονομικών, Γιάννη Παλαιοκρασσά με τη χρήση ρουκετοβόλου. 
 
Ο Θάνος Αξαρλιάν γεννήθηκε στις 9 Απριλίου του 1972 στην Αθήνα, όπου και σπούδαζε στο Τμήμα Γεωλογίας του Εθνικού και Καποδιστριακού Πανεπιστημίου Αθηνών και δούλευε στο κοσμηματοπωλείο της οικογένειας του στο κέντρο της Αθήνας.

Η τρομοκρατική οργάνωση 17 Νοέμβρη δολοφόνησε τον Θάνο Αξαρλιάν το μεσημέρι της 14ης Ιουλίου του 1992, στην συμβολή των οδών Καραγιώργη Σερβίας και Βουλής, στην προσπάθεια τους να δολοφονήσουν τον τότε Υπουργό Οικονομικών της κυβέρνησης Κωνσταντίνου Μητσοτάκη, Γιάννη Παλαιοκρασσά, με ένα τρομοκρατικό χτύπημα με την χρήση ενός ρουκετοβόλου όπλου. Την επίθεση εκτέλεσε ο τρομοκράτης Δημήτρης Κουφοντίνας με τον συνεργό του Βασίλη Τζωρτζάτο. Στόχος ήταν η θωρακισμένη Mercedes του Υπουργού η οποία παρόλο που χτυπήθηκε, προστάτευσε τον Υπουργό ο οποίος βγήκε ασφαλής από το όχημα εκτός από ένα έγκαυμα στο πρόσωπο του, όμως η έκρηξη σκότωσε ακαριαία τον Θάνο Αξαρλιάν.

## Παραπομπές


Κατηγορία:Θύματα της Ε.Ο. 17Ν
Κούκκος Καρδίτσας

Ο **Κούκκος** ή **Κούκος** είναι οικισμός της Θεσσαλίας και της Περιφερειακής Ενότητας Καρδίτσας ο οποίος είναι κτισμένος σε υψόμετρο 900 μέτρων στις νότιες πλαγιές του όρους Μάραθος της Νότιας Πίνδου. Απέχει περίπου 7 χλμ. ΝΑ. από το Ανθηρό (έδρα του δήμου) και 71 χλμ. Δ. από την Καρδίτσα. Ως ξεχωριστός οικισμός αναφέρεται για πρώτη φορά το 1951 να απογράφεται στην κοινότητα Ανθηρού Σύμφωνα με το Πρόγραμμα «Καλλικράτης» ανήκει στην κοινότητα Ανθηρού που υπάγεται στη δημοτική ενότητα Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 11 κάτοικοι.

## Απογραφές πληθυσμού

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Χάντερ Σέιφερ

Η **Χάντερ Σέιφερ** (Τρέντον, Νιου Τζέρσεϊ, 31 Δεκεμβρίου, 1998) είναι Αμερικανίδα τρανς μοντέλο, ηθοποιός, καλλιτέχνης και ακτιβίστρια για τα δικαιώματα των LGBT. Είναι επίσης γνωστή για τον ρόλο της ως Τζουλς στο δράμα του HBO του 2019, *[[Euphoria (τηλεοπτική σειρά)|Euphoria]].*

## Πρώτα χρόνια
Η Σέιφερ γεννήθηκε στο Ράλεϊ της Βόρειας Καρολίνας από την Κέιτι Σέιφερ και τον Μακ Σέιφερ, ο οποίος είναι πάστορας στην εκκλησία Hudson Memorial Presbyterian Church.

Ενώ ήταν στο γυμνάσιο, διαμαρτυρήθηκε για τον νόμο περί απορρήτου και ασφάλειας για τις δημόσιες εγκαταστάσεις της Βόρειας Καρολίνας, γνωστός και ως «λογαριασμός του μπάνιου». Σε μια συνέντευξη, είπε ότι το Διαδίκτυο τη βοήθησε να αντιμετωπίσει την ταυτότητα φύλου της, χρησιμοποιώντας το YouTube και τα κοινωνικά δίκτυα για να μάθει σχετικά με τους χρόνους μετάβασης των ανθρώπων.

## Καριέρα
Η Σέιφερ έχει εργαστεί ως μοντέλο για μάρκες όπως: *Dior*, *Miu Miu*, *Rick Owens*, *Helmut Lang*, *Tommy Hilfiger*, *Maison Margiela*, *Vera Wang*, *Marc Jacobs*, ''Versus'' ''Versace'', *Emilio Pucci*, *Ann Demeulemeester* και *Erdem*, μεταξύ άλλων.

Χρόνια αργότερα, έγινε ακτιβίστρια και σημείο αναφοράς για τη συλλογικότητα LGTBI+ για χιλιάδες νέους των οποίων η ταυτότητα φύλου είναι διαφορετική από αυτή που τους ανατέθηκε κατά τη γέννηση. Η Teen Vogue της έδωσε το εξώφυλλο του ειδικού της τεύχους, τον Δεκέμβριο του 2017, *21 under 21*, μια παράδοση που συγκεντρώνει είκοσι νέους που θα αλλάξουν τον κόσμο στο όχι και τόσο μακρινό μέλλον. Το 2019, η Σέιφερ έκανε το ντεμπούτο της ως ηθοποιός στη σειρά *[[Euphoria (τηλεοπτική σειρά)|Euphoria]]* του HBO. Εκτός από τον πρωταγωνιστικό ρόλο της στη σειρά, έχει επίσης συνεργαστεί με τον δημιουργό της σειράς, Σαμ Λέβινσον, έτσι ώστε ο χαρακτήρας της και η ιστορία της σειράς να αντικατοπτρίζει και την εμπειρία της.

Τον Ιούνιο του 2020, προς τιμήν της 50ης επετείου της πρώτης παρέλασης του συνδέσμου LGBTQ, η Queerty την κατέταξε μεταξύ των πενήντα ηγετών που «οδηγούν το έθνος προς την ισότητα, την αποδοχή και την αξιοπρέπεια για όλους τους ανθρώπους». Το 2021, το *[[Time]]* την συμπεριέλαβε στην Επόμενη λίστα με τους "100 Αναδυόμενους Ηγέτες που διαμορφώνουν το μέλλον", συμπεριλαμβανομένου ενός αφιερώματος που έγραψε η ηθοποιός/τραγουδίστρια Zendaya.

## Φιλμογραφία

### Τηλεοπτικές σειρές

* 2019-σήμερα: *[[Euphoria (τηλεοπτική σειρά)|Euphoria]]*: Τζουλς (πρωταγωνιστικός ρόλος)

## Παραπομπές



## Εξωτερικοί σύνδεσμοι
* 

Κατηγορία:Αμερικανοί ηθοποιοί
Κατηγορία:Τρανς άτομα
Ποταμιά Καρδίτσας

Η **Ποταμιά **είναι συνοικισμός του Ανθηρού στη Θεσσαλία και την Περιφερειακή Ενότητα Καρδίτσας ο οποίος είναι κτισμένος σε υψόμετρο 660 μέτρων νοτιοανατολικά και λίγο πριν (περίπου 3 χλμ.) το Ανθηρό (έδρα του δήμου) ενώ απέχει περίπου 70 χλμ. δυτικά από την Καρδίτσα. Ως ξεχωριστός οικισμός αναφέρεται για πρώτη φορά το 1981 να απογράφεται στην κοινότητα Ανθηρού. Σύμφωνα με το  Πρόγραμμα «Καλλικράτης» ανήκει στην κοινότητα Ανθηρού που υπάγεται στη δημοτική ενότητα Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 16 κάτοικοι.

## Απογραφές πληθυσμού

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Βορειοανατολική Αγγλία

Η **Βορειοανατολική Αγγλία** (αγγλικά: *North East England*) είναι μία από τις εννέα επίσημες περιφέρειες της Αγγλίας. Όπως και οι υπόλοιπες περιφέρειες, έτσι και η Βορειοανατολική Αγγλία, δημιουργήθηκε (ως περιφέρεια) το 1994 και υιοθετήθηκε για στατιστικούς σκοπούς από το 1999. Η συνολική έκταση της περιφέρειας της Βορειοανατολικής Αγγλίας, ανέρχεται σε 8.592 τ.χλμ., ενώ ο πληθυσμός της, ανέρχεται σε 2.7 εκατομμύρια κατοίκους (σύμφωνα με εκτιμήσεις για το 2022). Η σημαντικότερη και η μεγαλύτερη πληθυσμιακά πόλη της Βορειοανατολικής Αγγλίας, είναι το Νιούκαστλ.

Η περιφέρεια της Βορειοανατολικής Αγγλίας, περιλαμβάνει τις κομητείες του Βόρειου Γιόρκσαϊρ (κατά το ήμισυ, εφόσον το υπόλοιπο μέρος βρίσκεται στην περιφέρεια του Γιορκσάιρ και Χάμπερ), του Ντέρχαμ, του Νορθάμπερλαντ, και του Τάιν εντ Γουέρ. 

Άλλες σημαντικές πόλεις (εκτός από το Νιούκαστλ) στην Βορειοανατολική Αγγλία, είναι το Γκέιτσχεντ, το Μίντλεσμπρο, το Ντάρλινγκτον, και Σάντερλαντ. 

Η Βορειοανατολική Αγγλία, έχει σημαντική και γρήγορη ανάπτυξη τα τελευταία χρόνια. Επίσης, αποτελεί την προσιτή οικονομικά περιοχή στο Ηνωμένο Βασίλειο. 

## Γεωγραφία
Η Βορειοανατολική Αγγλία, είναι η μικρότερη σε πληθυσμό περιφέρεια της Αγγλίας, και η μικρότερη περιφέρεια σε έκταση (εκτός από το Μείζον Λονδίνο). Βρίσκεται στο βορειότερο τμήμα της Αγγλίας. Συνορεύει στα βόρεια με τη Σκωτία, στα νότια με την περιφέρεια του Γιορκσάιρ και Χάμπερ, και στα δυτικά με την περιφέρεια της Βορειοδυτικής Αγγλίας. Στα ανατολικά της, κατά μήκος βρίσκεται η Βόρεια Θάλασσα. 

Το υψηλότερο σημείο της περιφέρειας, είναι στα βόρεια, στην κομητεία Νορθάμπερλαντ, περί τα 815 μέτρα. 

### Κλίμα
Η Βορειοανατολική Αγγλία, έχει κυρίως ωκεάνιο κλίμα με πολλές βροχοπτώσεις καθ' όλη τη διάρκεια του έτους. Το θερμοκρασιακό εύρος, είναι μικρότερο από αυτό της νότιας Αγγλίας. Τα καλοκαίρια και οι χειμώνες είναι ήπιοι και οι ακραίες θερμοκρασίες, σπάνια καταγράφονται λόγω της θάλασσας καθώς και λόγω του Ρεύματος του Κόλπου.

#### Πολιτική
Η περιφέρεια της Βορειοανατολικής Αγγλίας, τείνει σημαντικά να ψηφίζει το Εργατικό Κόμμα, και βρίσκεται εντός του λεγόμενου "Κόκκινου Τείχους". Παρόλα αυτά, υπάρχει σημαντική και ολοένα και αυξανόμενη παρουσία του Συντηρητικού Κόμματος. Η περιφέρεια της Βορειοανατολικής Αγγλίας, διαθέτει 29 εκλογικές περιφέρειες για την Βουλή των Κοινοτήτων του Ηνωμένου Βασιλείου. 

Επί του παρόντος (ύστερα από τις εκλογές του 2019), η περιφέρεια έχει: 19 βουλευτές του Εργατικού Κόμματος (Labour), και 10 βουλευτές του Συντηρητικού Κόμματος (Tories). 

## Παραπομπές



Κατηγορία:Ηνωμένο Βασίλειο
Κατηγορία:Αγγλία
Κατηγορία:Περιφέρειες της Αγγλίας
Τεφίκ Μπόρια

Ο **Τεφίκ Μπόρια** (6 Νοεμβρίου 1891 – 1 Ιουλίου 1954) ήταν Αλβανός πολιτικός και δικηγόρος. Υπηρέτησε ως γενικός γραμματέας του Αλβανικού Φασιστικού Κόμματος κατά τον Β' Παγκόσμιο Πόλεμο.

## Βιογραφία
Ο Τεφίκ Μπόρια γεννήθηκε το 1888, στο Μπόριε, στο Βιλαέτι του Μοναστηρίου, στην Οθωμανική Αυτοκρατορία (σήμερα Αλβανία). Ο Μπόρια ήταν μέλος του κοινοβουλίου στα χρόνια του μεσοπολέμου. Έντονος αντίπαλος του Αχμέτ Ζόγκου και υποστιρικτής του Φαν Νόλι. Ο Μπόρια υπηρετούσε ως εκπρόσωπος του Νόλι στη Ρώμη από το 1924. Του ανατέθηκε να συνάψει διπλωματικές σχέσεις με τη Σοβιετική Ένωση και για το λόγο αυτό επικοινωνούσε με τον σοβιετικό αντιπρόσωπο στη Ρώμη Κονσταντίν Γιουράνεφ. Στην Ιταλία, έγινε φίλος με την οικογένεια του κόμη Γκαλεάτσο Τσιάνο. Σπούδασε νομολογία στη Ρώμη.

Με την εισβολή των ιταλικών δυνάμεων στην Αλβανία το 1939, ο Μπόρια διορίστηκε νέος Νομάρχης της επαρχίας της Κορυτσάς από την Αλβανική Προσωρινή Επιτροπή. Όταν το Αλβανικό Φασιστικό Κόμμα ιδρύθηκε μέσα σε ένα μήνα από την εισβολή, ο Μπόρια διορίστηκε γενικός γραμματέας του κόμματος από τον Βίκτωρ Εμμανουήλ Γ'. Τα κύρια κριτήρια πίσω από την υποψηφιότητά του ήταν οι δεσμοί με την οικογένεια Τσιάνο που είχε καλλιεργήσει τη δεκαετία του 1920.

Ως γενικός γραμματέας του Αλβανικού Φασιστικού Κόμματος ο Μπόρια συμπεριλήφθηκε στην αλβανική κυβέρνηση ως αυτεπάγγελτος υπουργός. Ο Μπόρια ήταν σε θέση να ασκήσει σε κάποιο βαθμό την πολιτική επιρροή στις κυβερνητικές πολιτικές μέσω της θέσης του στην κυβέρνηση. Ωστόσο, οι Ιταλοί φασίστες διατήρησαν το δικαίωμα αρνησικυρίας στις ενέργειες του αλβανικού κόμματος και το έργο του Μπόρια εποπτευόταν από τον Τζιοβάνι Τζίρο (γενικός επιθεωρητής του κόμματος και στενός συνεργάτης του Μπενίτο Μουσολίνι). Θεωρητικά, σύμφωνα με την επίσημη βιογραφία του, ο Μπόρια υποτίθεται ότι περιλαμβανόταν στην ηγεσία του Ιταλικού Φασιστικού Κόμματος, αν και ήταν ασαφές σε ποια λειτουργία. Στις 29 Μαΐου 1939 διορίστηκε μέλος του Ιταλικού Επιμελητηρίου *"Fasces and Corporation"* καθώς και του Κεντρικού Συμβουλίου Εταιρικής Οικονομίας.

Συνελήφθη τον Δεκέμβριο του 1944 από Αλβανούς κομμουνιστές και καταδικάστηκε σε 20 χρόνια φυλάκιση

από το Ειδικό Δικαστήριο την Άνοιξη του 1945. Δηλητηριάστηκε ενώ βρισκόταν στη φυλακή και πέθανε το 1954.

## Παραπομπές


Κατηγορία:Αλβανοί πολιτικοί
Κατηγορία:Αλβανοί διπλωμάτες
Tiger (τορπιλοβόλο, 1928)

Το τορπιλοβόλο ***Tiger*** (γερμ. «τίγρη») ήταν το τρίτο από τα έξι του Τύπου 24 που ναυπηγήθηκαν για το Γερμανικό Ναυτικό (μετά το τέλος του Α΄ Παγκοσμίου «*[[Reichsmarine]]*», από το 1935 «*[[Kriegsmarine]]*») την δεκαετία του 1920. Πραγματοποίησε πολυάριθμες περιπολίες σε ισπανικά νερά κατά την διάρκεια του εμφυλίου που μαινόταν στην χώρα. 

## Περιγραφή

Σχεδιαστικά τα τορπιλοβόλα Τύπου 24 βασίζονταν στα προγενέστερα του Τύπου&nbsp;23. Τα νεώτερα σκάφη ήταν ελαφρώς ταχύτερα και μεγαλύτερα σε διαστάσεις, είχαν όμως παρόμοιο οπλισμό. Είχαν ολικό μήκος 92,6&nbsp;m (89&nbsp;m στην γραμμή της ισάλου), πλάτος 8,65&nbsp;m και μέσο βύθισμα 3,52&nbsp;m. Το εκτόπισμά του ήταν 932&nbsp;LT (947&nbsp;t) με κανονικό (standard) φορτίο και 1319&nbsp;LT (1340&nbsp;t) με πλήρες. Το σύστημα πρόωσης απέδιδε έως και 23000&nbsp;shp, με τη μέγιστη ταχύτητα πλεύσης να ανέρχεται σε 34&nbsp;kn. Η ακτίνα δράσης έφτανε τα 1997 ναυτικά μίλια με ταχύτητα πλεύσης 17&nbsp;kn. Το πλήρωμα αποτελούνταν από 129 αξιωματικούς και ναύτες.

Όταν ναυπηγήθηκαν, τα τορπιλοβόλα της κλάσης αυτής ήταν οπλισμένα με τρία πυροβόλα των 105&nbsp;mm, ένα μπροστά και δύο πίσω από την υπερκατασκευή. Επίσης διέθεταν δύο τρίδυμους  τορπιλοσωλήνες των 500 mm και μπορούσαν να μεταφέρουν έως και 30&nbsp;νάρκες. Μετά το 1931 οι τορπιλοσωλήνες αντικαταστάθηκαν από άλλους των 533&nbsp;mm ενώ προστέθηκαν και δύο τετράδυμα αντιαεροπορικά πυροβόλα των 20 mm.

## Επιχειρησιακή ιστορία
Η ναυπήγηση του *Tiger* ξεκίνησε στις 2&nbsp;Απριλίου 1927 στο Βιλχελμσχάφεν, η καθέλκυσή του έλαβε χώρα στις 18&nbsp;Μαρτίου 1928 και η ένταξή του σε υπηρεσία στις 15&nbsp;Ιανουαρίου 1929. Αρχικά ανήκε στον 3ο&nbsp;Ημιστολίκο Τορπιλακάτων (γερμ. 3. Torpedoboot-Halbflottille) και στα τέλη του 1936 είχε ενταχθεί στον 2ο&nbsp;Στολίσκο Τορπιλοβόλων. Πραγματοποίησε πολλές αποστολές στην Ισπανία κατά την διάρκεια του Εμφυλίου. Τον Ιούνιο του 1938 μεταφέρθηκε στην 3ο&nbsp;Στολίσκο Τορπιλοβόλων ο οποίος μετονομάστηκε σε 6ο&nbsp;Στολίσκο την 1η&nbsp;Ιουλίου του ίδιου έτους.

Λίγο πριν από την γερμανική εισβολή στην Πολωνία την 1η&nbsp;Σεπτεμβρίου 1939, που σηματοδότησε την έναρξη του Β΄ Παγκοσμίου Πολέμου, αρκετά από τα αντιτορπιλικά και τα τορπιλοβόλα του *Kriegsmarine* βρίσκονταν στην Βαλτική για εκπαίδευση. Τα ξημερώματα της 27ης&nbsp;Αυγούστου, συγκεκριμένα στις 02:34, το αντιτορπιλικό Z3 ''Max Schultz'' εμβόλισε από σφάλμα το *Tiger* εν μέσω συσκότισης. Η τορπιλάκατος βυθίστηκε στις 03:13, μάλιστα έχασαν τη ζωή τους δύο μέλη του πληρώματος και τραυματίστηκαν άλλα έξι. Τους ναυαγούς περισυνέλεξε το *Max Schultz*, το οποίο εξαιτίας της σύγκρουσης είχε υποστεί αβαρίες στην πλώρη χωρίς όμως να σημειωθούν ανθρώπινες απώλειες.

## Παραπομπές


## Βιβλιογραφία
* 
* 
* 
* 
* 

## Εξωτερικοί σύνδεσμοι
* 

Κατηγορία:Τορπιλοβόλα Τύπου 24
Κατηγορία:Γερμανικά τορπιλοβόλα του Β΄ Παγκοσμίου Πολέμου
Πρωτεύουσα της Ιαπωνίας

Η σημερινή **πρωτεύουσα της [[Ιαπωνία|Ιαπωνίας]]** είναι το Τόκιο. Κατά τη διάρκεια της ιστορίας της, η Ιαπωνία έχει αλλάξει αρκετές πρωτεύουσες. Το Κιότο ήταν μια άλλη πόλη της Ιαπωνίας που είχε καθεστώς πρωτεύουσας για αιώνες, ενώ κατά καιρούς έχουν υπάρξει και άλλες πρωτεύουσες.

## Ιστορία
Παραδοσιακά, στην Ιαπωνία θεωρούν πρωτεύουσα τη πόλη που ζει ο Αυτοκράτορας. Από το 794 έως το 1868, ο Αυτοκράτορας έζησε στο Χέιαν-κιόου, στο Κιότο. Μετά το 1868, η έδρα της κυβέρνησης της Ιαπωνίας και η έδρα του βασιλιά μετακινήθηκαν στην πόλη του Έντο, το σημερινό Τόκιο.

Το 1941, το Υπουργείο Παιδείας της Ιαπωνίας δημοσίευσε ένα βιβλίο ορίζοντας σαν πρωτεύουσα της χώρας το Τόκιο.

## Σύγχρονο δίκαιο
Αν και κανένας νόμος δεν έχει ορίσει το Τόκιο ως πρωτεύουσα της Ιαπωνίας, πολλοί νόμοι έχουν ορίσει μια "περιοχή πρωτεύουσας" που ενσωματώνει το Τόκιο. Το άρθρο 2 του νόμου ολοκλήρωσης της περιοχής της πρωτεύουσας (ο νόμος ψηφίστηκε το 1956) σαν «περιοχή πρωτεύουσας» μια ευρεία περιοχή που περιλαμβάνει την επικράτεια της Μητρόπολης του Τόκιο και ορισμένες απομακρυσμένες περιοχές που έχουν οριστεί σαν μέρος της περιοχής της πρωτεύουσας με απόφαση της κυβέρνησης. Η κυβέρνηση της Ιαπωνίας έτσι αποφάσισε να θεσπίσει καθεστώς πρωτεύουσας για το Τόκιο, αν και κάτι τέτοιο δεν δηλώνεται ρητά.

Το Υπουργείο Παιδείας της Ιαπωνίας εξέδωσε το 1941 ένα βιβλίο με τίτλο «Ιστορία της Αποκατάστασης», αναφερόμενο στην αποκατάσταση Μεϊτζί που έκανε την Ιαπωνία μεγάλη παγκόσμια δύναμη. Αυτό το βιβλίο ανέφερε ότι η κυβέρνηση της Ιαπωνίας όρισε το Τόκιο πρωτεύουσα χωρίς να αναλύει τη μεταφορά της πρωτεύουσας στο Τόκιο. Ένα εγχειρίδιο σύγχρονης ιστορίας αναφέρει ότι η κυβέρνηση Μεϊτζί μετέφερε τη πρωτεύουσα από το Κιότο στο Τόκιο.

Από το 2007, υπάρχει ένα κινητικότητα στο θέμα της μεταφοράς των κυβερνητικών λειτουργιών της πρωτεύουσας από το Τόκιο, διατηρώντας το Τόκιο ως ντε φάκτο πρωτεύουσα, με τις περιοχές Γκίφου-Αϊτσί και Μίε-Κίο, αλλά και άλλες, να υποβάλλουν την υποψηφιότητα τους για να διεκδικήσουν την έδρα της κυβέρνησης. Επίσημα, η ιαπωνική κυβέρνηση χρησιμοποιεί τον όρο «μετατόπιση των λειτουργιών της πρωτεύουσας» αντί των όρων «μετακόμιση της πρωτεύουσας» ή «μετατόπιση της Ιαπωνικής Δίαιτας και άλλων οργανισμών».

Το 2017, η κυβέρνηση της Ιαπωνίας αποφάσισε να μεταφέρει την έδρα του Οργανισμού Πολιτιστικών Υποθέσεων στο Κιότο.

## Παραπομπές


## Εξωτερικοί σύνδεσμοι
* 

Κατηγορία:Πρωτεύουσες της Ασίας
Κατηγορία:Λήμματα που περιέχουν κείμενο στα ιαπωνικά
Κατηγορία:Ιαπωνία
Α1 Κατηγορία υδατοσφαίρισης ανδρών 2022-2023

To πρωτάθλημα Α1 πόλο ανδρών της περιόδου 2022-23 ήταν το 37ο πρωτάθλημα Α1 Εθνικής κατηγορίας, το 75ο στην ιστορία της εθνικής κατηγορίας και το 92ο πανελλήνιο πρωτάθλημα πρώτης κατηγορίας. Το πρωτάθλημα άρχισε στις 8 Οκτωβρίου. Μετείχαν συνολικά 16 ομάδες.

Μετά την διαδικασία των πλει αουτ, υποβιβάστηκαν στην Α2 Ηλυσιακός και Νηρέας Χαλανδρίου.

Πρωταθλητής αναδείχθηκε στις 16 Μαΐου για **16η** φορά αήττητος, **11η** συνεχόμενη και **37η** φορά στην ιστορία του, ο Ολυμπιακός, επικρατώντας της Βουλιαγμένης με 3-0 στους τελικούς.

## Συμμετέχουσες ομάδες

## Α' Φάση
Μετέχουν 16 ομάδες που σύμφωνα με την προκήρυξη της Κ.Ο.Ε., στην πρώτη φάση θα χωριστούν σε δύο ομίλους των οκτώ ομάδων. Οι ομάδες αγωνίζονται μεταξύ τους σε δύο γύρους εντός και εκτός έδρας. Έπειτα από 14 αγωνιστικές ημέρες, οι τέσσερις πρώτοι από κάθε όμιλο θα απαρτίσουν τον όμιλο G1 ενώ οι τέσσερις τελευταίες ομάδες τον όμιλο G2.

### 1ος όμιλος

Ο Νηρέας Χαλανδρίου έχει τιμωρηθεί με μηδενισμό στον αγώνα με τον Ν.Ο. Χίου και του έχει αφαιρεθεί ένας βαθμός

#### Αποτελέσματα

### 2ος όμιλος

#### Αποτελέσματα

## Β' Φάση
Στην δεύτερη φάση, οι οκτώ ομάδες αγωνίζονται μεταξύ τους εντός και εκτός έδρας, μεταφέροντας τους βαθμούς της πρώτης φάσης. Επίσης, δεν θα αγωνιστούν μεταξύ τους, οι ομάδες που ήταν στον ίδιο όμιλο κατά την πρώτη φάση.

### G1

### G2

## Γ1 Φάση (Τουρνουά Play-in)
Οι πρώτες δύο ομάδες του G2 έχουν την δυνατότητα να κερδίσουν το τελευταίο εισιτήριο (της 8ης θέσης) για τα πλέι-οφ του πρωταθλήματος. Σε αυτό το «ενδιάμεσο» τουρνουά, ο έβδομος και όγδοος του G1 θα αγωνιστούν σε μονό παιχνίδι σε ουδέτερη έδρα και ο ηττημένος θα περιμένει τον νικητή του μονού παιχνιδιού μεταξύ των ομάδων που κατετάγησαν στην πρώτη και δεύτερη θέση του G2. Ο νικητής του τελικού παιχνιδιού κερδίζει το εισιτήριο για τα πλέι-οφ.

### 1η αγωνιστική
**Παιχνίδι 1**

**Παιχνίδι 2**

### 2η αγωνιστική

## Γ2 Φάση (Πλέι-άουτ)
Στα πλέι άουτ, οι ομάδες από την πέμπτη θέση έως την όγδοη του G2 θα αγωνιστούν σε σειρές αγώνων των δύο νικών (σε μάξιμουμ τρία παιχνίδια). Οι δύο χαμένοι των ζευγαριών υποβιβάζονται στην Α2.

### 1ος αγώνας

### 2ος αγώνας

### 3ος αγώνας

## Δ' Φάση (Πλέι-οφς)
Στα πλέι οφ, οι αγώνες κρίνονται στις δύο νίκες (προημιτελική και ημιτελική φάση), με εξαίρεση τους τελικούς όπου ο πρωταθλητής κρίνεται στις τρεις νίκες.

Ο πρώτος του G1 αγωνίζεται με τον όγδοο, ο δεύτερος με τον έβδομο, ο τρίτος με τον έκτο και ο τέταρτος με τον πέμπτο.

### Δ1 (Προημιτελικά)

#### Θέσεις 5–8

#### Θέσεις 5–6

#### Θέσεις 7–8

### Δ2 (Ημιτελικά)

### Δ3 (Τελικοί πρωταθλήματος)

#### Θέσεις 3–4

#### Θέσεις 1–2

## Τελική κατάταξη

## Παραπομπές


## Εξωτερικοί σύνδεσμοι - Πηγές
* Κολυμβητική Ομοσπονδία Ελλάδας - Υδατοσφαίριση koe.org.gr
*  koe.org.gr
*  koe.org.gr
* Αποτελέσματα - Βαθμολογίες Α1 Ανδρών περιόδου 2022-23 www.flashscore.gr 
* Βαθμολογία Α1 Ανδρών περιόδου 2021-22 www.flashscore.gr

2022 2023
Κατηγορία:Υδατοσφαίριση το 2022
Κατηγορία:Υδατοσφαίριση το 2023
Αλεξάντερ Ντζιέβα

Ο **Αλεξάντερ Ντζιέβα** (πολωνικά: Aleksander Dziewa) (6 Νοεμβρίου 1997) είναι Πολωνός καλαθοσφαιριστής, ο οποίος αγωνίζεται ως πάουερ φόργουορντ/σέντερ για την Σλονσκ Βρότσουαφ.

## Πρώιμη ζωή
Ο Ντζιέβα έπαιζε σκάκι τακτικά μέχρι να εγγραφεί στο γυμνάσιο. Ξεκίνησε την καλαθοσφαίριση σε ηλικία 16 ετών.

## Σταδιοδρομία σε συλλόγους
Ο Ντζιέβα ξεκίνησε τη σταδιοδρομία του στην Σλονσκ Βρότσουαφ στην 1 Λίγκα Πολωνίας.

Η σεζόν 2018-19 της 1 Λίγκα ήταν ένα σημείο καμπής για αυτόν. Στον πρώτο αγώνα εναντίον της ΚΚΣ Κούτνο σημείωσε 28 πόντους. Στη συνέχεια, εξαιρουμένου ενός αγώνα, σκόραρε τακτικά γύρω στους 20 πόντους. Ο «αγαπημένος» του αντίπαλος ήταν η ΣΚΚ Σιέντλτσε, απέναντι στην οποία σημείωσε 38 πόντους κατά μέσο όρο και στους δύο αγώνες. Αυτό το επίτευγμα ήταν ιδιαίτερα αξιοσημείωτο, καθώς ο προπονητής της ομάδας, Ραντόσουαφ Χίζι, έβγαζε τον Ντζιέβα από το παιχνίδι νωρίς για να δώσει χρόνο σε άλλους παίκτες να εξελιχθούν.

Σε όλη τη σεζόν, ο Ντζιέβα είχε μέσο όρο 22,2 πόντους και 9,7 ριμπάουντ ανά αγώνας. Στον τελευταίο αγώνα εναντίον της ΣΚΚ Σιέντλτσε, ο δείκτης αποτελεσματικότητάς (efficiency) του έφτασε στο 46.

Ήταν ένας από τους ακρογωνιαίους λίθους της ομάδας που ανέβηκε στο Πρωτάθλημα Πολωνίας το 2019.

Με την Σλονσκ Βρότσουαφ, ως έναν από τους βασικούς παίκτες, ο Ντζιέβα βοήθησε την ομάδα να κερδίσει τη Λέγκια Βαρσοβίας με 86-85 στην παράταση, για τον αγώνα για το χάλκινο μετάλλιο. Το αποτέλεσμα ξεπέρασε τις προσδοκίες.

## Εθνική ομάδα
Το καλοκαίρι του 2018, ο Ντζιέβα κλήθηκε στην Εθνική Πολωνίας Β, με την οποία έπαιξε αρκετούς αγώνες στην Κίνα.

Λόγω των δυνατών επιδόσεων του Ντζιέβα στο εθνικό πρωτάθλημα, ο προπονητής Μάικ Τέιλορ κάλεσε τον Ντζιέβα στην Εθνική Πολωνίας ανδρών για τους νικηφόρους αγώνες προκριματικών του Παγκοσμίου Κυπέλλου του 2019 εναντίον της Κροατίας και της Ολλανδίας. Με την Πολωνία συμμετείχε στο Ευρωμπάσκετ 2022.

## Παραπομπές


## Εξωτερικοί σύνδεσμοι
* Προφίλ της FIBA
* Προφίλ  στην ιστοσελίδα του Πρωταθλήματος Πολωνίας
* Προφίλ στο Eurobasket.com
* Προφίλ στο proballers

Κατηγορία:Πολωνοί καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Εθνικής Πολωνίας
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Σλονσκ Βρότσουαφ
Κατηγορία:Καλαθοσφαιριστές Πρωταθλήματος Πολωνίας
Γιάκουμπ Γκάρμπατς

Ο **Γιάκουμπ Γκάρμπατς** (πολωνικά: Jakub Garbacz) (γενν. 17 Μαρτίου 1994) είναι Πολωνός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για την Σταλ Όστρουφ Βιελκοπόλσκι.

## Σταδιοδρομία σε συλλόγους
Ο Γκάρμπατς στα πρώτα χρόνια της καριέρας του αγωνίστηκε κατά σειρά στις: ΣΜΣ Βουαντισαβόβο, ΚΚΣ Κούτνο, ΓΚΣ Τίχι, Βίλκι Μόρσκιε Στσέτσιν και Άρκα Γκντίνια.

Ο Γκάρμπατς αναδείχθηκε Πολυτιμότερος Παίκτης των τελικών του Πρωταθλήματος Πολωνίας το 2021, αφού οδήγησε την Σταλ Όστρουφ Βιελκοπόλσκι στον πρώτο της τίτλο πρωταθλήματος.

Για την επόμενη σεζόν, υπέγραψε με τη γερμανική  Μίτελντοϊτσερ ΜΚ. Είχε μέσο όρο 11,9 πόντους και 2,1 ριμπάουντ ανά αγώνα. Ο Γκάρμπατς υπέγραψε με την Σταλ Όστρουφ Βιελκοπόλσκι στις 31 Δεκεμβρίου.

## Εθνική ομάδα
Ο Γκάρμπατς συμμετείχε με την Εθνική Πολωνίας στο Ευρωμπάσκετ 2022.

## Παραπομπές


## Εξωτερικοί σύνδεσμοι
* Προφίλ στο Proballers

Κατηγορία:Πολωνοί καλαθοσφαιριστές
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Πολωνίας
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Βίλκι Μόρσκιε Στσέτσιν
Κατηγορία:Καλαθοσφαιριστές Πρωταθλήματος Πολωνίας
Κατηγορία:Καλαθοσφαιριστές Άρκα Γκντίνια
Κατηγορία:Καλαθοσφαιριστές Σταλ Όστρουφ Βιελκοπόλσκι
Κατηγορία:Καλαθοσφαιριστές Μιτελντόιτσερ
Κατηγορία:Καλαθοσφαιριστές Πρωταθλήματος Γερμανίας
Γούκας Κολέντα

Ο **Γούκας Κολέντα** (πολωνικά: Łukasz Kolenda) (28 Ιουλίου 1999) είναι Πολωνός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για την Σλονσκ Βρότσουαφ.

## Σταδιοδρομία σε συλλόγους
Ο Κολέντα εντάχθηκε στην Τρεφλ Σόποτ το 2012.

Τη σεζόν 2020–21 του Πρωταθλήματος Πολωνίας, η ομάδα του τερμάτισε 5η και ξεπέρασε τις προσδοκίες. Η σειρά των προημιτελικών κόντρα στη Σλονσκ Βρότσουαφ ήταν η πρώτη εμπειρία πλέι οφ για τον Κολέντα. Ωστόσο, δεν κατάφερε να εμποδίσει την ομάδα του να χάσει τη σειρά με 1-3. Για τη σειρά, ο Κολέντα εξήρε την αμυντική τακτική του αντιπάλου προπονητή Όλιβερ Βίντιν.

Τον Απρίλιο του 2021, το συμβόλαιο του Κολέντα με την Τρεφλ Σόποτ έληξε.

Στις 9 Ιουλίου 2021, υπέγραψε συμβόλαιο με τη Σλονσκ Βρότσουαφ.

## Εθνική ομάδα
Ο Κολέντα είναι μέλος της Εθνικής Πολωνίας. Συμμετείχε στο Ευρωμπάσκετ 2022.

## Παραπομπές


## Εξωτερικοί σύνδεσμοι
* Προφίλ  στην ιστοσελίδα του Πρωταθλήματος Πολωνίας
* Προφίλ στο Eurobasket.com
* Προφίλ στο proballers.com

Κατηγορία:Πολωνοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Πολωνίας
Κατηγορία:Καλαθοσφαιριστές Τρεφλ Σόποτ
Κατηγορία:Καλαθοσφαιριστές Πρωταθλήματος Πολωνίας
Κατηγορία:Καλαθοσφαιριστές Σλονσκ Βρότσουαφ
Ντομίνικ Ολεϊνίτσακ

Ο **Ντομίνικ Ολεϊνίτσακ** (πολωνικά: Dominik Olejniczak) (γενν. 1 Ιουλίου 1996) είναι Πολωνός επαγγελματίας καλαθοσφαιριστής, ο οποίος αγωνίζεται ως σέντερ για την Γκραβελίν-Ντανκέρκ.

## Κολεγιακή σταδιοδρομία
Ο Ολεϊνίτσακ έπαιξε για τους Ντρέικ Μπούλντογκς ως πρωτοετής. Ως δευτεροετής και τριτοετής, έπαιξε για τους Όλε Μις Ρέμπελς. Ως τεταρτοετής, έπαιξε για τους Φλόριντα Στέιτ Σέμινολς.

## Επαγγελματική σταδιοδρομία
Την 1η Ιουλίου 2020, ο Ολεϊνίτσακ υπέγραψε με την πολωνική Τρεφλ Σόποτ.

Στις 6 Ιουλίου 2021, υπέγραψε με τη γαλλική Γκραβελίν-Ντανκέρκ.

## Εθνική ομάδα
Ο Ολεϊνίτσακ έπαιξε για την Πολωνία σε επίπεδο Κ18 και Κ20 ετών, πριν κάνει το ντεμπούτο του για την Εθνική Πολωνίας ανδρών το 2016. Εκπροσώπησε την Πολωνία στους Ολυμπιακούς Αγώνες Νέων του 2014. Ο Ολεϊνίτσακ βοήθησε την Πολωνία να τερματίσει στην 8η θέση στο Παγκόσμιο Κύπελλο του 2019. Συμμετείχε επίσης στο Ευρωμπάσκετ 2022.

## Παραπομπές


Κατηγορία:Πολωνοί καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Εθνικής Πολωνίας
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Τρεφλ Σόποτ
Κατηγορία:Καλαθοσφαιριστές Πρωταθλήματος Πολωνίας
Κατηγορία:Καλαθοσφαιριστές Γκραβλίν
Κατηγορία:Καλαθοσφαιριστές Πρωταθλήματος Γαλλίας
Κατηγορία:Πολωνοί καλαθοσφαιριστές στο εξωτερικό
Ντορίνο Β΄ Γκαττιλούζιο

Ο **Ντορίνο Β΄ Γκαττιλούζιο** (πέθανε περί το 1488), ηγεμόνας του Αίνου (σημερινό Ενέζ στην Τουρκία), της Σαμοθράκης και της Ίμβρου (1455-1456) ήταν δεύτερος γιος του Παλαμέντε Γκαττιλούζιο. Με τον θάνατο του πατέρα του (1455) κυριευσε παράνομα τις κτήσεις του παρά τα κληρονομικά δικαιώματα της χήρας του μεγαλύτερου αδελφού του και του ανήλικου γιου της. Η χήρα του αδελφού του προσπάθησε να διαπραγματευτεί μαζί του ειρηνικά αλλά ο Ντορίνο απέρριψε όλες τις προτάσεις, τότε ζήτησε την βοήθεια του Οθωμανού σουλτάνου Μωάμεθ του Πορθητή. Ο Τούρκος δικαστής στα Ύψαλα επιβεβαίωσε τις καταγγελίες της χήρας για τον Ντορίνο και αποφάσισε να αναλάβει δράση εναντίον του. Ο Τούρκος ναύαρχος Γιούσουφ πασά απεστάλη με 10 πλοία να αποκλείσει την Σαμοθράκη και ένας Τουρκικός στρατός έφτασε στην Ενέζ. Ο Ντορίνο Β΄ απουσίαζε στην Σαμοθράκη και οι κάτοικοι του Αίνου αναγκάστηκαν να παραδοθούν στον Σουλτάνο χωρίς μάχη. 

Μόλις δέχτηκε την υποταγή του Αίνου ο σουλτάνος έστειλε τον Γιούσουφ Πασά με στόλο να κατακτήσει την Ίμβρο και την Σαμοθράκη, ο Έλληνας ιστορικός Μιχαήλ Κριτόβουλος διορίστηκε κυβερνήτης της Ίμβρου. Την ίδια στιγμή ο Γιούσουφ Πασά έστειλε ένα πλοίο να συλλάβει τον Ντορίνο αλλά εκείνος έστειλε την κόρη του με πλούσια δώρα να καλοπιάσει τον Σουλτάνο να του ξαναδώσει το νησί. Ο Μωάμεθ Β΄ ήταν έτοιμος να δεχτεί αλλά έφτασε ο Γιούσουφ Πασά και του ανέφερε ότι οι κάτοικοι των νησιών είναι οργισμένοι μαζί του, περιορίστηκε να του δώσει ένα κτήμα μακριά από την θάλασσα στο Ζίτσι της Μακεδονίας. Ο Ντορίνο Β΄ ήταν δυσαρεστημένος από την νέα του κατοικία, έσφαξε την Τουρκική φρουρά και δραπέτευσε στην Λέσβο, από εκεί κατέφυγε μόνιμα στο Δουκάτο του Αρχιπελάγους που το διοικούσε ο θείος της συζύγου του Γουλιέλμος Β΄ Κρίσπος. Ο Ντορίνιο Β΄ παντρεύτηκε (1454) την ξαδέλφη του Ελισσάβετ Κρίσπο (γεννήθηκε το 1445) κόρη του 13ου δούκα της Νάξου Ιακώβου Β΄ Κρίσπου και της Τζινέβρα Γκατιλούζιο, δεν απέκτησαν παιδιά.

## Παραπομπές


## Πηγές
*Babinger, Franz (1992). Mehmed the Conqueror and His Time. Bollingen Series 96. Translated from the German by Ralph Manheim. Edited, with a preface, by William C. Hickman. Princeton, New Jersey: Princeton University Press. 

Κατηγορία:Οικογένεια Γκαττιλούζι
Κατηγορία:Σαμοθράκη
Κατηγορία:Ίμβρος
Αλκινόη

: * *Αυτό το λήμμα αναφέρεται στα μυθικά πρόσωπα. Για το ομώνυμο γένος ζώων δείτε [[Αλκινόη (κτενοφόρο)]].*

Με το όνομα **Αλκινόη** (αρχ. ελλ. *Ἀλκινόη*) ήταν γνωστά τα εξής τρία πρόσωπα της ελληνικής μυθολογίας:

* Η κόρη του βασιλέα της Κορίνθου Πολύβου και της συζύγου του Περίβοιας. Η Αλκινόη παντρεύτηκε τον Αμφίλοχο, γιο του Δρύα. Καθώς γράφει ο Παρθένιος ο Νικαεύς, η Αλκινόη αρνήθηκε να δώσει όλη την αμοιβή που όφειλε στη Νικάνδρα, μια υφάντρια την οποία είχε προσλάβει. Τότε η Νικάνδρα προσευχήθηκε στη θεά Αθηνά (ως προστάτιδα των υφαντριών) να πάρει εκδίκηση για λογαριασμό της. Η θεά έκανε την Αλκινόη να ερωτευθεί σφοδρά τον Σαμιώτη Ξάνθο, οπότε η πριγκίπισσα εγκατέλειψε τον σύζυγο και τα παιδιά της και έφυγε μαζί με τον Ξάνθο. Αλλά συνήλθε στα μέσα του ταξιδιού, έκλαψε πικρά και αυτοκτόνησε πέφτοντας στη θάλασσα.
* Μια από τις «Λυκαιάδες Νύμφες», δηλαδή τις Νύμφες που κατοικούσαν στο Λύκαιο όρος της Αρκαδίας. Γονείς της ήταν πιθανώς ο Ωκεανός και η Τηθύς. Η Νύμφη Αλκινόη μαζί με άλλες Νύμφες βοήθησαν τη Ρέα να γεννήσει τον Δία και να τον περιποιηθεί. Στον βωμό της Αλέας Αθηνάς, που κατασκεύασε στην Τεγέα ο Μελάμποδας, υπήρχε ανάγλυφο (σκαλιστή απεικόνιση) της Αλκινόης αυτής.
* Κόρη του Σθενέλου και εγγονή του ήρωα Περσέως. Αυτή η Αλκινόη είναι γνωστή και ως **Αλκυόνη**, οπότε δεν πρέπει να συγχέεται με το κυρίως μυθικό πρόσωπο με το ίδιο όνομα.

## Παραπομπές


## Πηγές
* Παρθενίου του Νικαέως *Ερωτικά*, μετάφρ. σερ Stephen Gaselee (1882-1943), Κλασική Βιβλιοθήκη S. Loeb, τόμος 69, Harvard University Press, 1916 - Online
* Παρθενίου *Erotici Scriptores Graeci*, τόμ. 1, επιμ. Rudolf Hercher, εκδ. Teubner, Λειψία 1858
* Παυσανίου *Ελλάδος περιήγησις*, αγγλ. μετάφρ. W.H.S. Jones και H.A. Ormerod σε 4 τόμους, Harvard University Press και William Heinemann Ltd., Λονδίνο 1918, ISBN 0-674-99328-4Online version at the Perseus Digital Library
* Παυσανίου *Graeciae Descriptio*, 3 τόμοι, εκδ. Teubner, Λειψία 1903 (ελληνικό κείμενο στην ''Perseus Digital Library'')
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 4

Κατηγορία:Πρόσωπα της ελληνικής μυθολογίας
Κατηγορία:Αρχαίοι Κορίνθιοι
Κατηγορία:Νύμφες της ελληνικής μυθολογίας
Κατηγορία:Μυθολογία της αρχαίας Αρκαδίας
Κατηγορία:Μυθολογία της αρχαίας Κορίνθου